— 192 — 



tomophthoraceerne), men til Gengæld udførte han et overordentlig 

 stort Arbejde ved Bearbejdelsen af Grønlands, Islands, Færøernes 

 og Koh Chang's Svampe. Det mest omfattende af denne Slags 

 Arbejder er dog det han udførte ved at bestemme, resp. revidere 

 de af afdøde Professor A. Blytt samlede norske Svampe, Materialet 

 hertil fyldte mange Kasser, som sendtes fra Christiania, og som 

 Rostrup i Løbet af 8 Aar taalmodig gennempløjede. For dem, der 

 med nogen Beklagelse saa ; at den danske Svampeflora blev skudt 

 tilside for andre Landes, maa det være en Trøst, at Rostrup har 

 efterladt et stort og velordnet dansk Svampeherbarium, som vil 

 kunne danne et fortrinligt Grundlag for en fremtidig dansk Svampe- 

 flora. Man faar et Begreb om Omfanget af det Arbejde, som Rostrup 

 har udført paa den deskriptive Mykologis Omraade ved at erfare, 

 at kan har opstillet henved 400 nye Svampearter. 



Men hermed var Rostrups videnskabelige Virksomhed ikke ud- 

 tømt. Han var saaledes Medarbejder ved flere Værker som Land- 

 mandsbogen, Helweg's Havebrugsleksikon og Biografisk Lexikon, 

 i hvilket han har skrevet en Række Biografier af Botanikere, og han 

 behandlede Danmarks Planteverden i „Frem". Ogsaa arkæologiske 

 Undersøgelser kom han ind paa; i 1877 paaviste han „Pælebygnings- 

 hvede" og Hirse i Broncekar fra Broncealderen. og senere deltog 

 han i de indgaaede Undersøgelser af Køkkenmøddingerne, hvis Re- 

 sultater er nedlagte i det bekendte Værk „Affaldsdyngerne" ; ved 

 Undersøgelse af Kul, hidrørende fra Baalene, lykkedes det ham at 

 konstatere Skovenes daværende Sammensætning. 



Naar det nu erindres, at Rostrup havde adskillige administra- 

 tive Hverv, vil det ses, at hans Arbejdskraft var overordentlig stærkt 

 beslaglagt. Og dog mærkede man aldrig, at han havde travlt. 

 Henvendte man sig til ham f. Ex. med Anmodning om Bestemmelse 

 af Svampe, blev den altid imødekommet med den største Bered- 

 villighed, og slige Anmodninger var utallige. Han var i Virkelig- 

 heden frivillig mykologisk Konsulent for de danske Botanikere. 

 Naar han kunde udrette saa overordentlig meget forskelligartet 

 Arbejde, saa laa det dels i hans uhyre Flid, dels i den punktlige 

 Orden, hvormed han arbejdede. Han noterede gerne om Morgenen 

 de forskellige Arbejder, han skulde have udført i Dagens Løb og 

 udstregede dem efterhaanden som de blev besørgede. 



Rostrup indtager en ejendommelig Stilling blandt de danske 

 Botanikere. Han var oprindelig Autodidakt, indtil han kom til 

 København. De 8 Aars Studieophold i Hovedstaden har sikkert 



